paragraph_text: Kup Nogometnog saveza Županije Splitsko-dalmatinske je nogometno kup-natjecanje za klubove s područja Splitsko-dalmatinske županije kojeg organizira Nogometni savez županije Splitsko-dalmatinske. Održava se od 1994. godine, kad je zamijenio dotadašnji Kup Nogometnog saveza Općine Split. <br> Natjecanje se uglavnom održava u proljetnom dijelu sezone. Pobjednik natjecanja stječe pravo nastupa u Hrvatskom nogometnom kupu. U natjecanju ne sudjeluju klubovi koji imaju izravan plasman u Hrvatski nogometni kup po ostvarenom koeficijentu. Od klubova - članova Hvarske lige se kvalificira pobjednik kupa otoka Hvara.